CELEX: 62017CN0214
Language: et
Date: 2017-04-25 00:00:00
Title: Kohtuasi C-214/17: Eelotsusetaotlus, mille on esitanud Oberster Gerichtshof (Austria) 25. aprillil 2017 – Alexander Mölk versus Valentina Mölk

28.8.2017   
            
            
               ET
            
            
               Euroopa Liidu Teataja
            
            
               C 283/14
            
         Eelotsusetaotlus, mille on esitanud Oberster Gerichtshof (Austria) 25. aprillil 2017 – Alexander Mölk versus Valentina Mölk
   (Kohtuasi C-214/17)
   (2017/C 283/19)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Taotluse esitaja: Alexander Mölk
   
      Vastustaja: Valentina Mölk
   
      Eelotsuse küsimused
   
   
               1.
            
            
               Kas ülalpidamiskohustuste suhtes kohaldatavat õigust käsitleva 2007. aasta Haagi protokolli artikli 4 lõiget 3 koostoimes artikliga 3 tuleb tõlgendada nii, et kohustatud isiku taotlusele, millega palutakse muutunud sissetuleku tõttu vähendada jõustunud kohtuotsusega kindlaks määratud elatisraha, on õigustatud isiku harilikuks viibimiskohaks oleva riigi õigus kohaldatav ka siis, kui siiani makstava elatisraha oli kohus õigustatud isiku taotluse alusel vastavalt ülalpidamiskohustuste suhtes kohaldatavat õigust käsitleva 2007. aasta Haagi protokolli artikli 4 lõikele 3 kindlaks määranud kohustatud isiku harilikuks viibimiskohaks oleva riigi õiguse alusel?
               Kui vastus esimesele küsimusele on jaatav:
            
         
               2.
            
            
               Kas ülalpidamiskohustuste suhtes kohaldatavat õigust käsitleva 2007. aasta Haagi protokolli artikli 4 lõiget 3 tuleb tõlgendada nii, et õigustatud isik „pöördub“ kohustatud isiku harilikuks viibimiskohaks oleva riigi pädeva asutuse poole ka seeläbi, et ta ilmub nõukogu 18. detsembri 2008. aasta määruse (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes (1) artikli 5 tähenduses kohtusse kohustatud poole taotlusel algatatud menetluses ning nõude vaidlustab?
            
         
      (1)  ELT L 7, lk 1.